CELEX: C2004/106/80
Language: da
Date: 2004-04-30 00:00:00
Title: Sag C-153/04 P: Appeliværksat den 26. marts 2004 (fax af 23.3.2004) af Società Euroagri srl til prøvelseaf dom afsagt den 28. januar 2004 af De EuropæiskeFællesskabers Ret i Første Instans (Anden Afdeling) i sag T-180/01, Euroagrisrl mod Kommissionen for De Europæiske Fællesskaber.

30.4.2004   
            
            
               DA
            
            
               Den Europæiske Unions Tidende
            
            
               C 106/46
            
         Appel iværksat den 26. marts 2004 (fax af 23.3.2004) af Società Euroagri srl til prøvelse af dom afsagt den 28. januar 2004 af De Europæiske Fællesskabers Ret i Første Instans (Anden Afdeling) i sag T-180/01, Euroagri srl mod Kommissionen for De Europæiske Fællesskaber.
   (Sag C-153/04 P)
   (2004/C 106/80)
   Ved De Europæiske Fællesskabers Domstol er der den 26. marts 2004 iværksat appel af Società Euroagri srl ved avvocato W. Masucci, til prøvelse af dom afsagt den 28. januar 2004 af De Europæiske Fællesskabers Ret i Første Instans (Anden Afdeling) i sag T-180/01, Euroagri srl mod Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Den dom, der blev afsagt den 28. januar 2004 af De Europæiske Fællesskabers Ret i Første Instans i sag T-180/01 ophæves, og følgelig tages de af det appellerende selskab nedlagte påstande i første instans til følge, idet disse på ny fremlægges i deres fulde, men omformulerede form:
            
         
               —
            
            
               I realiteten: Det anfægtede tiltag annulleres.
            
         
               —
            
            
               Subsidiært: delvis annullation af det anfægtede tiltag og nedsættelse proportionalt, i forhold til den reelt foretagne investering, af tilskuddet til appellanten.
            
         
               —
            
            
               I realiteten, i bevismæssig henseende: Det pålægges Kommissionen at fremlægge samtlige rapporter, den har tilsendt appellanten, vedrørende Endovena-projektet, ligesom der anordnes vidneafhøring og personligt fremmøde ved sagsøgeren selv, samt gennemførelse af en teknisk høring eller en besigtigelse.
            
         
               —
            
            
               Der bør desuden imødekommes krav om allerede formuleret bevisoptagelse i første instans, vedrørende formelle uregelmæssigheder af indlæg afgivet af Kommissionen.
            
         Søgsmålsgrunde og væsentligste argumenter:
   Appellanten gør gældende, at den appellerede dom er retsstridig, idet der foreligger
   
               —
            
            
               en begrundelsesmangel samt tilsidesættelse af kontradiktionsprincippet og af retten til forsvar,
            
         
               —
            
            
               tilsidesættelse af artikel 24 i forordning nr. 4253/88 (pligt til at anmode medlemsstaten om at afgive indlæg),
            
         
               —
            
            
               tilsidesættelse af artikel 25 i forordning nr. 4253/88 (tilsynspligt),
            
         
               —
            
            
               fejl i forbindelse med bedømmelsen af de uregelmæssigheder, appellanten skal have foretaget, og
            
         
               —
            
            
               tilsidesættelse af proportionalitetsprincippet.